सीकर. सूदखोरी के आरोपी गोकुलपुरा निवासी राकेश खीचड़ के घर जाकर अपनी गाड़ी मांगना करीब आधा दर्जन लोगों को भारी पड़ गया। सूदखोर की पत्नी ने शेखपुरा निवासी मोहम्मद सलीम रामलीला मैदान निवासी महेश शर्मा सहित पांच-छह जनों के खिलाफ धमकी देने छेड़छाड़ करने का मामला दर्ज कराया है। छेड़छाड़ की बात सही...
SI अरविंद ने बताया कि महिला ने मामला दर्ज कराया कि राकेश ने करीब आठ महीने पहले महेश शर्मा से गाड़ी खरीदी थी। जिसका इकरारनामा किया गया। अब मोहम्मद सलीम महेश शर्मा जबरन तरीके से गाड़ी लेने के लिए धमकी दे रहे है। इन्होंने छेड़छाड़ भी की। वहीं मोहम्मद सलीम ने जनवरी में राकेश खीचड़ के खिलाफ गाड़ी ले जाने का मामला दर्ज कराया था। पुलिस ने गाड़ी को जब्त कर जांच शुरू कर दी है।
सूदखोरी के मामले में SP को दी शिकायत...
सूदखोरीके मामले में पिपराली रोड स्थित दुर्गापुरा निवासी लक्ष्मण सिंह जाट ने एसपी अखिलेश कुमार के समक्ष परिवाद पेश किया। परिवादी लक्ष्मण सिंह ने बताया कि उसने बावड़ी गेट में रणवीर सिंह से किराए की दुकान ली थी। एवज में फर्नीचर अन्य सामान के साई पेटे 14 लाख रुपए दिए गए। बाद में लक्ष्मण सिंह ने जरूरी काम होने पर रणवीर सिंह के बेटे लालू सिंह से एक लाख रुपए उधार लिए। जो एक माह बाद वापस लौटा दिए। उसके बाद तीन लाख रुपए तीन रुपए सैकड़ा ब्याज दर पर लिए। समय पर नहीं चुका पाने के कारण बाद में 10 रुपए सैकड़ा के हिसाब से 13 लाख रुपए चुकाए। बाद में बकाया एक लाख रुपए नहीं चुका पाने की स्थिति में लालू सिंह रणवीर सिंह ने दुकान के ताला लगा दिया। मैनें एडवांस 14 लाख रुपए मांगे तो नहीं दिए गए।
hin_Deva hin_Deva hin_Deva hin_Deva